

**Årsmelding for Odda Bygdekvinnelag frå hausten 2023 til hausten 2024**Styret som blei valt på årsmøtet den 08.11.2023 for denne perioden:

Leiar/kontaktperson: Liv Solfrid Lono
Kasserar: Kristine Rødal
Skrivar: Evelyn V. Rabbe
Styremedlem: Anita Bang
Revisorar: Anny Sandvin og Henrikke Sveinsgjerd
Vara: Hilde Sandvin

På same årsmøtet blei det bestemt å innføre kaffepengar på kvart møte med kr 50 pr medlem.

Det blei og bestemt at vi gjerne deltek med mannskap på Soknehuset på arrangement, men at vi ikkje kan bidra økonomisk.

Utsendingar til årsmøtet for HBK på Voss 16. – 17.03. blei til slutt Liv Solfrid, Kjersti og Evelyn (vara for Anita som melde avbud).

**10. – 12. november** var det Inspirasjonsseminar i Stavanger. Liv Solfrid Lono og Signe Olaug Erevik reiste på seminaret.

**13.12.** var vi (7 stk) på julemøte med damene i Ladies Circle. Vi hadde med gevinstar til åresalet og LC stod for mat og drikke. Kjekk kveld med 1.klasse underhalding.

**2024**

**10.01.** Bygdekvinnemøte med baking av krotakaker.

**23.01.** Evelyn var delvis med på nettkurs på Zoom.

**14.02.** Bygdekvinnemøte med tema gjenbruk. Vi hadde besøk av Signe Lise Børve frå Børve/Sekse BKL. Ho inspirerte oss til å sy handlenett mm. Anny hadde allereie kome Signe Lise i forkjøpet og sydd både vesker og handlenett i flotte utgåver.

**09.03.** Strikk på Dalen i Rosendal. Arrangør var Omvikdalen BKL. Kristine og Evelyn reiste, og lettare lommebøker på heimveg vitna om mange freistingar.

**13.03.** skulle vi etter planen besøke Hageland på Vasstun. I staden blei det bygdekvinnemøte i Frivilligsentralen. Vi diskuterte mest Siderfestivalen i mai. Vi var invitert til å lage mat og selje frå stand på festivalen.

**16. – 17.03.** Årsmøte på Park hotell på Voss. Utsendingar frå oss var Liv Solfrid, Kjersti og Evelyn.

**08.04.** Av ulike grunnar kunne vi ikkje ha Bygdekvinnemøte i april, men hadde streifen til Øystese som eit alternativ. Ingen frå vårt lag kunne imedan reise.

**06.05.** Styremøte vedrørande Siderfestivalen. Planlegging for den 11.05. då vi skulle ha stand med sveler. Liv Solfrid hadde sett opp budsjett.

**08.05.** skulle vi ha stor krotakake-bakedag i bakstehuset til Kristine. Grunna lav påmelding måtte bakedagen avlysast.

**11.05.** Liv Solfrid, Evelyn, Kristine, Henrikke og Unni (dottera til Kristine) stilte opp til svelesteiking og sal. Liv Solfrid hadde laga rikeleg med røre. Mange ville smake svele med rømme og steikt bacon, eller tradisjonelt med syltetøy. Plasseringa vår i utkanten av festivalområdet gjorde at vi ikkje hadde den største pågongen. Vi selde likevel for kr 4 650. Vi blei sponsa, så heile beløpet blei inntekt til laget. Vi takkar Unni var med oss og sytte for mange kundar.

**15.08.** Møte i Røldal vedrørande planlegging av aktivitetar til Årsmøtet i HBK til våren. Vi er medarrangør. Liv Solfrid og Evelyn reiste til Røldal. **11.09.** Bygdekvinnemøte i utestova til Liv Solfrid på Digranes. Grunna dårleg ver mm var vi berre 3 stk på møtet. Vi sette opp aktivitetsplan for hausten 2024 og våren 2025.

**21.09.** leverte vi vetlagraut til Lindehuset i Odda. Den skulle seljast på arrangementet «Vetlagraut» på Smelteverket.

**09.10.** Bygdekvinnemøte i Frivilligsentralen med hekling som tema.

**26.10. og 09.11.** Vetlagraut levert til Lindehuset i Odda. Det er Liv Solfrid som lagar vetlagrauten.

Odda, 13.10.2024

Evelyn V. Rabbe
Skrivar